**GUVERNUL ROMÂNIEI**

****

**HOTĂRÂRE**

**pentru modificarea şi completarea Hotărârii Guvernului nr. 185/2011 privind stabilirea unor măsuri în vederea finanţării unor proiecte şi programe din bugetul Fondului pentru mediu**

În temeiul [art. 108](https://lege5.ro/App/Document/gq4deojv/constitutia-romaniei-republicata-in-2003?pid=43226719&d=2022-03-10#p-43226719) din Constituţia României, republicată, precum și al art. 67 din Legea nr. 500/2002 privind finanţele publice, cu modificările şi completările ulterioare,

**Guvernul României adoptă prezenta hotărâre.**

**Art. I -** Hotărârea Guvernului nr. 185/2011 privind stabilirea unor măsuri în vederea finanţării unor proiecte şi programe din bugetul Fondului pentru mediu, publicată în Monitorul Oficial al României, Partea I, nr.167 din 9 martie 2011, cu modificările și completările ulterioare, se modifică și se completează după cum urmează:

**1. La articolul 1,** [**alineatul (2)**](https://lege5.ro/App/Document/ge2dcnjwgy/hotararea-nr-185-2011-privind-stabilirea-unor-masuri-in-vederea-finantarii-unor-proiecte-si-programe-din-bugetul-fondului-pentru-mediu?pid=48438474&d=2022-03-10#p-48438474) **se modifică și va avea următorul cuprins:**

„(2)Finanţarea proiectelor sau programelor prevăzute la [alin. (1)](https://lege5.ro/App/Document/ge2dcnjwgy/hotararea-nr-185-2011-privind-stabilirea-unor-masuri-in-vederea-finantarii-unor-proiecte-si-programe-din-bugetul-fondului-pentru-mediu?pid=48438474&d=2022-03-10#p-48438474) lit. a), b) și d) se acordă beneficiarului Ministerul Mediului, Apelor şi Pădurilor, iar finanțarea programului prevăzut la alin. (1) lit. c) se acordă beneficiarului Agenția Națională pentru Protecția Mediului.”

**2. La articolul 2,** [**alineatele (2)**](https://lege5.ro/App/Document/ge2dcnjwgy/hotararea-nr-185-2011-privind-stabilirea-unor-masuri-in-vederea-finantarii-unor-proiecte-si-programe-din-bugetul-fondului-pentru-mediu?pid=314608390&d=2022-03-10#p-314608390) **și (3) se modifică şi vor avea următorul cuprins:**

„(2) Ministerul Mediului, Apelor şi Pădurilor încasează suma alocată pentru acțiunile prevăzute la art. 1 alin. (1) lit. a), b) și d), iar Agenția Națională pentru Protecția Mediului încasează suma alocată pentru acțiunile prevăzute la art. 1 alin. (1) lit. c), în baza cererii şi a contractului de finanţare încheiat de către acestea cu Administraţia Fondului pentru Mediu.

(3) Sumele alocate din Fondul pentru mediu conform alin. (2), se decontează de către Ministerul Mediului, Apelor şi Pădurilor, respectiv, Agenția Națională pentru Protecția Mediului, în mod eşalonat, pe baza cererilor de tragere, pe măsura realizării activităţilor.”

**3. La articolul 2, după** [**alineatul (9)**](https://lege5.ro/App/Document/ge2dcnjwgy/hotararea-nr-185-2011-privind-stabilirea-unor-masuri-in-vederea-finantarii-unor-proiecte-si-programe-din-bugetul-fondului-pentru-mediu?pid=48438474&d=2022-03-15#p-48438474) **se introduc trei noi alineate, alin. (10) – (12), cu următorul cuprins:**

„(10) Se aprobă înfiinţarea unei activităţi finanţate integral din venituri proprii pe lângă Ministerul Mediului, Apelor şi Pădurilor pentru implementarea proiectelor și programelor prevăzute la art. 1 alin. (1) lit. a), b) și d).

(11) Se aprobă înfiinţarea unei activităţi finanţate integral din venituri proprii pe lângă Agenția Națională pentru Protecția Mediului pentru implementarea programului prevăzut la art. 1 alin. (1) lit. c).

(12) Veniturile proprii ale activităților prevăzute la alin. (10) și (11) se constituie din sumele încasate potrivit alin. (2), iar cheltuielile se efectuează în conformitate cu contractele încheiate potrivit art. 13 alin. (7) din Ordonanța de urgență a Guvernului nr. 196/2005 privind Fondul pentru mediu, aprobată cu modificări și completări prin Legea nr. 105/2006, cu modificările și completările ulterioare.”

**Art.II** - Hotărârea Guvernului [nr. 185/2011](https://lege5.ro/App/Document/ge2dcnjwgy/hotararea-nr-185-2011-privind-stabilirea-unor-masuri-in-vederea-finantarii-unor-proiecte-si-programe-din-bugetul-fondului-pentru-mediu?d=2022-03-15) privind stabilirea unor măsuri în vederea finanţării unor proiecte şi programe din bugetul Fondului pentru mediu, publicată în Monitorul Oficial al României, Partea I, nr. 167 din 9 martie 2011, cu modificările şi completările ulterioare, precum şi cu cele aduse prin prezenta hotărâre, va fi republicată în Monitorul Oficial al României, Partea I, dându-se textelor o nouă numerotare.

**PRIM-MINISTRU**

**Ion-Marcel CIOLACU**